Veterinaarid kiibistavad homme kell 11-13 lemmikloomi Haaberstis Nurmenuku poes ees.    Loomaarst paigaldab mikrokiipe nii koertele kui ka kassidele ning registreerib loomad Tallinna koerte keskregistrisse, teatas Raepress.    Mikrokiip süstitakse loomale kaelanaha alla spetsiaalse süstlalaadse instrumendi abil. Protseduur ei ole valulikum kui tavapärane  vaktsineerimissüst.    Kiibistamine maksab loomaomanikule 250 krooni. Kaasa tuleb võtta looma vaktsineerimispass, koer peab olema varustatud suukorvi ning kaela- ja jalutusrihmaga.    Tallinna linna koerte ja kasside pidamise eeskirja kohaselt peavad koerad alates 1. augustist 2006 kandma märgistusena paigaldatud mikrokiipi ning olema registreeritud Tallinna linna koerte keskregistris.    Mikrokiibi olemasolu on garantiiks, et kadunud (ka varastatud) ja leitud loom on kiiresti ja  objektiivselt tuvastatav. Vajalikud andmed on registrist saadaval ööpäevaringselt.    Postimees.ee